erhwenkuo/poetry-chinese-zhtw huggingface dataset:
渭城春晚
作者：譚用之（唐）

秦樹朦朧春色微，香風煙暖樹依依。邊城夜靜月初上，釣鄉千里斷訊息，滿目碧雲空自飛。
山中春晚寄賈員外
作者：譚用之（唐）

不隨黃鶴起煙波，應笑無成返薜蘿。看盡好花春臥穩，珍重仙曹舊知己，往來星騎一相過。
貽淨居寺新及第
作者：譚用之（唐）

秋池雲下白蓮香，池上吟仙寄竹房。閑頌國風文字古，此境空門不曾有，從頭好語與醫王。
江邊秋夕
作者：譚用之（唐）

千鐘紫酒薦菖蒲，松島蘭舟瀲灩居。曲內橘香江客笛，七色花虯一聲鶴，幾時乘興上清虛。
送僧中孚南歸
作者：譚用之（唐）

琵琶峽口月溪邊，玉乳頭佗憶舊川。一錫冷涵蘭徑路，莫道翩翩去如夢，本來吟鳥在林泉。
江館秋夕
作者：譚用之（唐）

耿耿銀河雁半橫，夢欹金碧轆轤輕。滿窗謝練江風白，誰人更唱陽關曲，牢落煙霞夢不成。
秋夜同友人話舊
作者：譚用之（唐）

露下銀河雁度頻，囊中壚火幾時真。數莖白髮生浮世，何當歸去重攜手，依舊紅霞作近鄰。
古劍
作者：譚用之（唐）

鑄時天匠待英豪，紫焰寒星匣倍牢。三尺何年拂塵土，惜是真龍懶拋擲，夜來沖鬥氣何高。
寄王侍禦
作者：譚用之（唐）

鳥盡弓藏良可哀，誰知歸釣子陵臺。煉多不信黃金耗，燕歌別後休惆悵，黍已成畦菊已開。
別何處士陵俊老
作者：譚用之（唐）

三皇上人春夢醒，東侯老大麒麟生。洞連龍穴全山冷，誰人為向青編上，直傍巢由寫一名。
句
作者：譚用之（唐）

流水物情諳世態，落花春夢厭塵勞。織檻錦紋苔乍結，墮書花印菊初殘。光陰老去無成事，富貴不來爭奈何。眠雲無限好知己，應笑不歸花滿樽。（《入關》，
虞美人
作者：閻選（唐）

粉融紅膩蓮房綻，臉動雙波慢。小魚銜玉鬢釵橫，偷期錦浪荷深處，一夢雲兼雨。臂留檀印齒痕香，楚腰蠐領團香玉，鬢疊深深綠。月蛾星眼笑微頻，水紋簟映青紗帳，霧罩秋波上。一枝嬌臥醉芙蓉，
臨江仙
作者：閻選（唐）

雨停荷芰逗濃香，岸邊蟬噪垂楊。物華空有舊池塘。不逢仙子，何處夢襄王。珍簟對欹鴛枕冷，此來塵暗淒涼。欲憑危檻恨偏長。藕花珠綴，猶似汗凝妝。十二高峰天外寒，竹梢輕拂仙壇。寶衣行雨在雲端。畫簾深殿，香霧冷風殘。欲問楚王何處去，翠屏猶掩金鸞。猿啼明月照空灘。孤舟行客，驚夢亦艱難。
浣溪沙
作者：閻選（唐）

寂寞流蘇冷繡茵，倚屏山枕惹香塵，小庭花露泣濃春。劉阮信非仙洞客，嫦娥終是月中人，此生無路訪東鄰。
八拍蠻
作者：閻選（唐）

雲鎖嫩黃煙柳細，風吹紅蒂雪梅殘。光影不勝閨閣恨，愁鎖黛眉煙易慘，淚飄紅臉粉難勻。憔悴不知緣底事，
河傳
作者：閻選（唐）

秋雨秋雨，無晝無夜，滴滴霏霏。暗燈涼簟怨分離，西風稍急喧窗竹，停又續，膩臉懸雙玉。幾回邀約雁來時，
謁金門
作者：閻選（唐）

美人浴，碧沼蓮開芬馥。雙髻綰雲顏似玉，素娥輝淡綠。雅態芳姿閑淑，雪映鈿裝金斛。水濺青絲珠斷續，
定風波
作者：閻選（唐）

江水沉沉帆影過，遊魚到晚透寒波。渡口雙雙飛白鳥，扁舟短棹歸蘭浦，人去，蕭蕭竹徑透青莎。深夜無風新雨歇，涼月，露迎珠顆入圓荷。
竹枝
作者：孫光憲（唐）

門前春水白蘋花，岸上無人小艇斜，商女經過江欲暮，楊柳在身垂意緒，藕花落盡見蓮心。
浣溪沙
作者：孫光憲（唐）

蓼岸風多橘柚香，江邊一望楚天長，片帆煙際閃孤光。目送徵鴻飛杳杳，思隨流水去茫茫，蘭紅波碧憶瀟湘。桃杏風香簾幕閑，謝家門戶約花關，畫梁幽語燕初還。繡閣數行題了壁，曉屏一枕酒醒山，卻疑身是夢雲間。花漸凋疏不耐風，畫簾垂地晚堂空，墮階縈蘚舞愁紅。膩粉半粘金靨子，殘香猶暖繡燻籠，蕙心無處與人同。攬鏡無言淚欲流，凝情半日懶梳頭，一庭疏雨濕春愁。楊柳只知傷怨別，杏花應信損嬌羞，淚沾魂斷軫離憂。半踏長裾宛約行，晚簾疏處見分明，此時堪恨昧平生。早是銷魂殘燭影，更愁聞著品弦聲，杳無訊息若為情。蘭沐初休曲檻前，暖風遲日洗頭天，濕雲新斂未梳蟬。翠袂半將遮粉臆，寶釵長欲墜香肩，此時模樣不禁憐。風遞殘香出繡簾，團窠金鳳舞襜襜，落花微雨恨相兼。何處去來狂太甚，空推宿酒睡無厭，爭教人不別猜嫌。輕打銀箏墜燕泥，斷絲高罥畫樓西，花冠閑上午牆啼。粉籜半開新竹徑，紅苞盡落舊桃蹊，不堪終日閉深閨。烏帽斜欹倒佩魚，靜街偷步訪仙居，隔牆應認打門初。將見客時微掩斂，得人憐處且生疏，低頭羞問壁邊書。風撼芳菲滿院香，四簾慵卷日初長，鬢雲垂枕響微鍠。春夢未成愁寂寂，佳期難會信茫茫，萬般心，千點淚，碧玉衣裳白玉人，翠眉紅臉小腰身，瑞雲飛雨逐行雲。除卻弄珠兼解佩，便隨西子與東鄰，是誰容易比真真。何事相逢不展眉，苦將情分惡猜疑，眼前行止想應知。半恨半嗔回面處，和嬌和淚泥人時，萬般饒得為憐伊。落絮飛花滿帝城，看看春盡又傷情，歲華頻度想堪驚。風月豈惟今日恨，煙霄終待此身榮，未甘虛老負平生。靜想離愁暗淚零，欲棲雲雨計難成，少年多是薄情人。萬種保持圖永遠，一般模樣負神明，到頭何處問平生。試問於誰分最多，便隨人意轉橫波，縷金衣上小雙鵝。醉後愛稱嬌姐姐，夜來留得好哥哥，不知情事久長麼？葉墜空階折早秋，細煙輕霧鎖妝樓，寸心雙淚慘嬌羞。風月但牽魂夢苦，歲華偏感別離愁，恨和相憶兩難酬。月淡風和畫閣深，露桃煙柳影相侵，斂眉凝緒夜沉沉。長有夢魂迷別浦，豈無春病入離心，少年何處戀虛襟。自入春來月夜稀，今宵蟾彩倍凝輝，強開襟抱出簾帷。齧指暗思花下約，憑闌羞睹淚痕衣，薄情狂蕩幾時歸？十五年來錦岸遊，未曾行處不風流，好花長與萬金酬。滿眼利名渾信運，一生狂蕩恐難休，且陪煙月醉紅樓。
河傳
作者：孫光憲（唐）

太平天子，等閒遊戲，疏河千里。柳如絲，偎倚。綠波春水，長淮風不起。如花殿腳三千女，爭雲雨，何處留人住？錦帆風，柳拖金縷，著煙籠霧，濛濛落絮。鳳凰舟上楚女，龍爭虎戰分中土。人無主，桃葉江南渡。襞花箋，花落，煙薄。謝家池閣，寂寞春深。翠蛾輕斂意沈吟，玉爐香斷霜灰冷，簾鋪影，梁燕歸紅杏。晚來天，風颭，波斂。團荷閃閃，珠傾露點。木蘭舟上，大堤狂殺襄陽客。煙波隔，渺渺湖光白。身已歸，
菩薩蠻
作者：孫光憲（唐）

月華如水籠香砌，金鐶碎撼門初閉。寒影墮高簷，碧煙輕嫋嫋，紅戰燈花笑。即此是高唐，掩屏秋夢長。花冠頻鼓牆頭翼，東方澹白連窗色。門外早鶯聲，薄寒籠醉態，依舊鉛華在。握手送人歸，半拖金縷衣。小庭花落無人掃，疏香滿地東風老。春晚信沉沉，曉堂屏六扇，眉共湘山遠。爭奈別離心，近來尤不禁。青巖碧洞經朝雨，隔花相喚南溪去。一隻木蘭船，扣船驚翡翠，嫩玉抬香臂。紅日欲沈西，煙中遙解觿。木綿花映叢祠小，越禽聲裡春光曉。銅鼓與蠻歌，客帆風正急，茜袖偎檣立。極浦幾回頭，煙波無限愁。
河瀆神
作者：孫光憲（唐）

汾水碧依依，黃雲落葉初飛。翠娥一去不言歸，四壁陰森排古畫，依舊瓊輪羽駕。小殿沉沉清夜，江上草芊芊，春晚湘妃廟前。一方卵色楚南天，獨倚朱闌情不極，魂斷終朝相憶。兩槳不知訊息，
虞美人
作者：孫光憲（唐）

紅窗寂寂無人語，暗淡梨花雨。繡羅紋地粉新描，天涯一去無訊息，終日長相憶。教人相憶幾時休？不堪棖觸別離愁，淚還流。好風微揭簾旌起，金翼鸞相倚。翠簷愁聽乳禽聲，畫堂流水空相翳，一穗香搖曳。教人無處寄相思，
後庭花
作者：孫光憲（唐）

景陽鐘動宮鶯轉，露涼金殿。輕飆吹起瓊花綻，玉葉如剪。晚來高閣上，珠簾卷，見墜香千片。修蛾慢臉陪雕輦，石城依舊空江國，故宮春色。七尺青絲芳草綠，絕世難得。玉英凋落盡，更何人識，野棠如織。只是教人添怨憶，
生查子
作者：孫光憲（唐）

寂寞掩朱門，正是天將暮。暗澹小庭中，滴滴梧桐雨。繡工夫，牽心緒，配盡鴛鴦縷。待得沒人時，偎倚論私語。暖日策花驄，嚲鞚垂楊陌。芳草惹煙青，落絮隨風白。誰家繡轂動香塵，隱映神仙客。狂殺玉鞭郎，咫尺音容隔。金井墮高梧，玉殿籠斜月。永巷寂無人，斂態愁堪絕。玉爐寒，香燼滅，還似君恩歇。翠輦不歸來，幽恨將誰說？春病與春愁，何事年年有。半為枕前人，半為花間酒。醉金尊，攜玉手，共作鴛鴦偶。倒載臥雲屏，雪面腰如柳。為惜美人嬌，長有如花笑。半醉倚紅妝，轉語傳青鳥。眷方深，憐恰好，唯恐相逢少。似這一般情，肯信春光老。清曉牡丹芳，紅豔凝金蕊。乍佔錦江春，永認笙歌地。感人心，為物瑞，爛熳煙花裡。戴上玉釵時，迥與凡花異。密雨阻佳期，盡日凝然坐。簾外正淋漓，不覺愁如鎖。夢難裁，心欲破，淚逐簷聲墮。想得玉人情，也合思量我。
臨江仙
作者：孫光憲（唐）

霜拍井梧幹葉墮，翠幃雕檻初寒。薄鉛殘黛稱花冠。含情無語，延佇倚闌幹。杳杳徵輪何處去？離愁別恨千般。不堪心緒正多端。鏡奩長掩，無意對孤鸞。暮雨淒淒深院閉，燈前凝坐初更。玉釵低壓鬢雲橫。半垂羅幕，相映燭光明。終是有心投漢佩，低頭但理秦箏。燕雙鸞偶不勝情。只愁明發，將逐楚雲行。
酒泉子
作者：孫光憲（唐）

空磧無邊，萬裡陽關道路。馬蕭蕭，人去去，隴雲愁。香貂舊制戎衣窄，胡霜千里白。綺羅心，魂夢隔，上高樓。曲檻小樓，正是鶯花二月。思無憀，愁欲絕，鬱離襟。展屏空對瀟湘水，眼前千萬裡。淚掩紅，眉斂翠，恨沉沉。斂態窗前，嫋嫋雀釵拋頸。燕成雙，鸞對影，偶新知。玉纖澹拂眉山小，鏡中嗔共照。翠連娟，紅縹緲，早妝時。
清平樂
作者：孫光憲（唐）

愁腸欲斷，正是青春半。連理分枝鸞失伴，又是一場離散。掩鏡無語眉低，思隨芳草淒淒。憑仗東風吹夢，等閒無語，春恨如何去？終是疏狂留不住，花暗柳濃何處。盡日目斷魂飛，晚窗斜界殘暉。長恨朱門薄暮，
更漏子
作者：孫光憲（唐）

聽寒更，聞遠雁，半夜蕭娘深院。扃繡戶，下珠簾，人語靜，香閨冷，紅幕半垂清影。雲雨態，蕙蘭心，今夜期，來日別，相對只堪愁絕。偎粉面，撚瑤簪，銀箭落，霜華薄，牆外曉雞咿喔。聽付屬，惡情悰，燭熒煌，香旖旎，閑放一堆鴛被。慵就寢，獨無憀，不會得，這心力，判了依前還憶。空自怨，奈伊何，掌中珠，心上氣，愛惜豈將容易。花下月，枕前人，交頸語，合歡身，便同比目金鱗。連繡枕，臥紅茵，對秋深，離恨苦，數夜滿庭風雨。凝想坐，斂愁眉，紅窗靜，畫簾垂，魂消地角天涯。和淚聽，斷腸窺，求君心，風韻別，渾似一團煙月。歌皓齒，舞紅籌，能婉媚，解嬌羞，王孫忍不攀留。惟我恨，未綢繆，
女冠子
作者：孫光憲（唐）

蕙風芝露，壇際殘香輕度。蕊珠宮，苔點分圓碧，品流巫峽外，名籍紫微中。真侶墉城會，夢魂通。淡花瘦玉，依約神仙妝束。佩瓊文，瑞露通宵貯，碧紗籠絳節，黃藕冠濃雲。勿以吹簫伴，不同群。
風流子
作者：孫光憲（唐）

茅舍槿籬溪曲，雞犬自南自北。菰葉長，水葓開，樓倚長衢欲暮，瞥見神仙伴侶。微傅粉，攏梳頭，金絡玉銜嘶馬，系向綠楊陰下。朱戶掩，繡簾垂，
定西番
作者：孫光憲（唐）

雞祿山前遊騎，邊草白，朔天明，馬蹄輕。鵲面弓離短韔，彎來月欲成。一隻鳴髇雲外，曉鴻驚。帝子枕前秋夜，霜幄冷，月華明，正三更。何處戍樓寒笛，夢殘聞一聲。遙想漢關萬裡，淚縱橫。
何滿子
作者：孫光憲（唐）

冠劍不隨君去，江河還共恩深。歌袖半遮眉黛慘，
玉蝴蝶
作者：孫光憲（唐）

春欲盡，景仍長，滿園花正黃。粉翅兩悠颺，翩翩過短牆。鮮飆暖，牽遊伴，飛去立殘芳。無語對蕭娘，舞衫沉麝香。
八拍蠻
作者：孫光憲（唐）

孔雀尾拖金線長，怕人飛起入丁香。越女沙頭爭拾翠，
思帝鄉
作者：孫光憲（唐）

如何，遣情情更多？永日水堂簾下，斂羞蛾。六幅羅裙窣地，微行曳碧波。看盡滿池疏雨，打團荷。
上行杯
作者：孫光憲（唐）

草草離亭鞍馬，從遠道、此地分襟。燕宋秦吳千萬裡。無辭一醉。野棠開，江草濕，佇立，沾泣，徵騎駸駸。離棹逡巡欲動，臨極浦、故人相送。去住心情知不共。金船滿捧。綺羅愁，絲管咽，回別，帆影滅，江浪如雪。
謁金門
作者：孫光憲（唐）

留不得，留得也應無益。白紵春衫如雪色，揚州初去日。輕別離，甘拋擲，江上滿帆風疾。卻羨彩鴛三十六，
思越人
作者：孫光憲（唐）

古臺平，芳草遠，館娃宮外春深。翠黛空留千載恨，綺羅無複當時事，露花點滴香淚。惆悵遙天橫淥水，渚蓮枯，宮樹老，長洲廢苑蕭條。想像玉人空處所，經春初敗秋風起，紅蘭綠蕙愁死。一片風流傷心地，
望梅花
作者：孫光憲（唐）

數枝開與短牆平，見雪萼，紅跗相映。引起誰人邊塞情。簾外慾三更，吹斷離愁月正明。空聽隔江聲。
漁歌子
作者：孫光憲（唐）

草芊芊，波漾漾，湖邊草色連波漲。沿蓼岸，泊楓汀，扣舷歌，聯極望，槳聲伊軋知何向。黃鵠叫，白鷗眠，泛流螢，明又滅，夜涼水冷東灣闊。風浩浩，笛寥寥，杜若洲，香鬱烈，一聲宿雁霜時節。經霅水。過松江，
定風波
作者：孫光憲（唐）

簾拂疏香斷碧絲，淚衫還滴繡黃鸝。上國獻書人不在，春日自長心自促，翻覆，年來年去負前期。應是秦雲兼楚雨，留住，向花枝誇說月中枝。
南歌子
作者：孫光憲（唐）

豔冶青樓女，風流似楚真。驪珠美玉未為珍，舞袖頻迴雪，歌聲幾動塵。慢凝秋水顧情人，映月論心處，偎花見面時。倚郎和袖撫香肌，解佩君非晚，虛襟我未遲。願如連理合歡枝，
應天長
作者：孫光憲（唐）

翠凝仙豔非凡有，窈窕年華方十九。鬢如雲，腰似柳，醉瑤臺，攜玉手，共燕此宵相偶。魂斷晚窗分首，
遐方怨
作者：孫光憲（唐）

紅綬帶，錦香囊。為表花前意，殷勤贈玉郎。此時更役心腸，轉添秋夜夢魂狂。思豔質，想嬌妝。願早傳金盞，同歡臥醉鄉。任人猜妒惡猜防，到頭須使似鴛鴦。
送邊上從事
作者：周繇（唐）

戎裝佩鏌鋣，走馬逐輕車。衰草城邊路，殘陽壟上笳。黃河穿漢界，青塚出胡沙。提筆男兒事，功名立可誇。
送洛陽崔員外
作者：周繇（唐）

塞詔除嵩洛，觀圖見廢興。城遷周古鼎，地列漢諸陵。日送歸朝客，時招住嶽僧。郡齋臺閣滿，公退即吟登。
送人尉黔中
作者：周繇（唐）

盤山行幾驛，水路複通巴。峽漲三川雪，園開四季花。公庭飛白鳥，官俸請丹砂。知尉黔中後，高吟採物華。
送宇文虞
作者：周繇（唐）

此別欲何往，未言歸故林。行車新歲近，落日亂山深。野店寒無客，風巢動有禽。潛知經目事，大半是愁吟。
題東林寺虎掊泉
作者：周繇（唐）

勝致通幽感，靈泉有虎掊。爪抬山脈斷，掌託石心拗。竹藹疑相近，松陰蓋亦交。轉令棲遁者，真境逾難拋。
登甘露寺
作者：周繇（唐）

盤江上幾層，峭壁半垂藤。殿鎖南朝像，龕禪外國僧。海濤摏砌檻，山雨灑窗燈。日暮疏鐘起，聲聲徹廣陵。
甘露寺東軒
作者：周繇（唐）

每日憐晴眺，閑吟只自娛。山從平地有，水到遠天無。老樹多封楚，輕煙暗染吳。雖居此廊下，入戶亦躊躕。
甘露寺北軒
作者：周繇（唐）

曉色宜閑望，山風遠益清。白雲連晉閣，碧樹盡蕪城。少靜沙痕出，煙消野火平。最堪佳此境，為我長詩情。
詠螢
作者：周繇（唐）

熠熠與娟娟，池塘竹樹邊。亂飛同曳火，成聚卻無煙。微雨灑不滅，輕風吹欲燃。舊曾書案上，頻把作囊懸。
望海
作者：周繇（唐）

蒼茫空泛日，四顧絕人煙。半浸中華岸，旁通異域船。島間應有國，波外恐無天。欲作乘槎客，翻愁去來年。
送楊環校書歸廣南
作者：周繇（唐）

天南行李半波濤，灘樹枝枝拂戲猱。初著藍衫從遠嶠，名宦兩成歸舊隱，遍尋親友興何饒。
經故宅有感
作者：周繇（唐）

身沒南荒雨露賒，朱門空鎖舊繁華。池塘鑿就方通水，昔年埏埴生靈地，今日生人為歎嗟。
送入蕃使
作者：周繇（唐）

獵獵旗幡過大荒，敕書猶帶禦煙香。滹沱河凍軍回探，早終冊禮朝天闕，莫遣虯髭染塞霜。
白石潭秋霽作
作者：周繇（唐）

潭心煙霧破斜暉，殷殷雷聲隔翠微。崖蹙盤渦翻蜃窟，秋霽更誰同此望，遠鐘時見一僧歸。
題金陵棲霞寺贈月公
作者：周繇（唐）

明家不要買山錢，施作清池種白蓮。松檜老依雲外地，欲結茅庵伴師住，肯饒多少薜蘿煙。
嘲段成式
作者：周繇（唐）

蹙鞠且徒為，甯如目送時。報仇慚選耎，存想恨逶遲。促坐疑辟咡，銜杯強朵頤。恣情窺窈窕，曾恃好風姿。色授應難奪，神交願莫辭。請君看曲譜，不負少年期。
送江州薛尚書
作者：周繇（唐）

匡廬千萬峰，影匝郡城中。忽佩虎符去，遙疑鳥道通。煙霞時滿郭，波浪暮連空。樹翳樓臺月，帆飛鼓角風。郡齋多嶽客，鄉戶半漁翁。王事行春外，題詩寄遠公。
津頭望白水
作者：周繇（唐）

晴江暗漲岸吹沙，山畔船沖樹杪斜。城郭半淹橋市鬧，鷺鷥繚繞入人家。
公子行
作者：周繇（唐）

青山薄薄漏春風，日暮鳴鞭柳影中。回望玉樓人不見，酒旗深處勒花驄。
看牡丹贈段成式
作者：周繇（唐）

金蕊霞英疊彩香，初疑少女出蘭房。逡巡又是一年別，寄語集仙呼索郎。
以人參遺段成式
作者：周繇（唐）

人形上品傳方誌，我得真英自紫團。慚非叔子空持藥，更請伯言審細看。
和段成式
作者：周繇（唐）

回簪轉黛喜猜防，粉署裁詩助酒狂。若遇仙丹偕羽化，但隨蕭史亦何傷。玉樹瓊筵映彩霞，澄虛樓閣似仙家。只緣存想歸蘭室，不向春風看夜花。
南亭與首公宴集
作者：許渾（唐）

秋來水上亭，幾處似巖扃。戲鳥翻江葉，遊龜帶綠萍。管絃心慼慼，羅綺鬢星星。行樂非吾事，西齋尚有螢。
早發壽安次永壽渡
作者：許渾（唐）

東西車馬塵，鞏洛與鹹秦。山月夜行客，水煙朝渡人。樹涼風皓皓，灘淺石磷磷。會待功名就，扁舟寄此身。
泊松江渡
作者：許渾（唐）

漠漠故宮地，月涼風露幽。雞鳴荒戍曉，雁過古城秋。楊柳北歸路，蒹葭南渡舟。去鄉今已遠，更上望京樓。
送魚思別處士歸有懷
作者：許渾（唐）

宴罷眾賓散，長歌攜一卮。溪亭相送遠，山郭獨歸遲。風檻夕雲散，月軒寒露滋。病來雙鬢白，不是舊離時。
重經姑蘇懷古二首
作者：許渾（唐）

越兵驅綺羅，越女唱吳歌。宮盡燕聲少，臺荒麋跡多。茱萸垂曉露，菡萏落秋波。無複君王醉，滿城顰翠蛾。香徑繞吳宮，千帆落照中。鸛鳴山欲雨，魚躍水多風。城帶晚莎綠，池連秋蓼紅。當年國門外，誰識伍員忠。
將赴京師，留題孫處士山居二首
作者：許渾（唐）

草堂近西郭，遙對敬亭開。枕膩海雲起，簟涼山雨來。高歌懷地肺，遠賦憶天臺。應學相如志，終須駟馬回。西巖有高興，路僻幾人知。松蔭花開晚，山寒酒熟遲。遊從隨野鶴，休息遇靈龜。長見鄰翁說，容華似舊時。
下第寓居崇聖寺感事
作者：許渾（唐）

懷土泣京華，舊山歸路賒。靜依禪客院，幽學野人家。林晚鳥爭樹，園春蝶護花。東門有閑地，誰種邵平瓜。
曉發天井關寄李師晦
作者：許渾（唐）

山在水滔滔，流年欲二毛。湘潭歸夢遠，燕趙客程勞。露曉紅蘭重，雲晴碧樹高。逢秋正多感，萬裡別同袍。
喜遠書
作者：許渾（唐）

端居換時節，離恨隔龍瀧。苔色上春閣，柳陰移晚窗。寄懷因桂水，流淚極楓江。此日南來使，金盤魚一雙。
懷江南同志
作者：許渾（唐）

南國別經年，雲晴波接天。蒲深鸂鶒戲，花暖鷓鴣眠。竹暗湘妃廟，楓陰楚客船。唯應洞庭月，萬裡共嬋娟。
洛中秋日
作者：許渾（唐）

故國無歸處，官閑憶遠遊。吳僧秣陵寺，楚客洞庭舟。久病先知雨，長貧早覺秋。壯心能幾許，伊水更東流。
將赴京師蒜山津送客還荊渚
作者：許渾（唐）

尊前萬裡愁，楚塞與皇州。雲識瀟湘雨，風知鄠杜秋。潮平猶倚棹，月上更登樓。他日滄浪水，漁歌對白頭。
潼關蘭若
作者：許渾（唐）

來往幾經過，前軒枕大河。遠帆春水闊，高寺夕陽多。蝶影下紅藥，鳥聲喧綠蘿。故山歸未得，徒詠採芝歌。
玩殘雪寄江南尹劉大夫
作者：許渾（唐）

豔陽無處避，皎潔不成容。素質添瑤水，清光散玉峰。眠鷗猶戀草，棲鶴未離松。聞在金鑾望，群仙對九重。
陪越中使院諸公，鏡波館餞明臺裴鄭二使君
作者：許渾（唐）

傾幕來華館，淹留二使君。舞移清夜月，歌斷碧空雲。海郡樓臺接，江船劍戟分。明時自鶱翥，無複歎離群。
春泊弋陽
作者：許渾（唐）

江行春欲半，孤枕弋陽堤。雲暗猶飄雪，潮寒未應溪。飲猿聞棹散，飛鳥背船低。此路成幽絕，家山鞏洛西。
晨別翛然上人
作者：許渾（唐）

吳僧誦經罷，敗衲倚蒲團。鐘韻花猶斂，樓陰月向殘。晴山開殿響，秋水捲簾寒。獨恨孤舟去，千灘複萬灘。
送客江行
作者：許渾（唐）

蕭蕭蘆荻花，郢客獨辭家。遠棹依山響，危檣轉浦斜。不寒澄淺石，潮落漲虛沙。莫與徵徒望，鄉園去漸賒。
將歸塗口，宿鬱林寺道玄上人院二首
作者：許渾（唐）

西巖一磬長，僧起樹蒼蒼。開殿灑寒水，誦經焚晚香。竹風雲漸散，杉露月猶光。無複重來此，歸舟淩夕陽。春尋採藥翁，歸路宿禪宮。雲起客眠處，月殘僧定中。藤花深洞水，槲葉滿山風。清境不能住，朝朝慚遠公。
題宣州元處士幽居
作者：許渾（唐）

潺湲繞門水，未省濯纓塵。鳥散千巖曙，蜂來一徑春。杉松還待客，芝朮不求人。寧學磻溪叟，逢時罷隱淪。
送李秀才
作者：許渾（唐）

南樓送郢客，西郭見荊門。鳧鵠下寒渚，牛羊歸遠村。蘭舟倚行棹，桂酒掩餘尊。重此一留宿，前村煙水昏。
題倪處士舊居
作者：許渾（唐）

儒翁九十餘，舊向此山居。生寄一壺酒，死留千卷書。檻摧新竹少，池淺故蓮疏。但有子孫在，帶經還荷鋤。
贈梁將軍
作者：許渾（唐）

曾經黑山虜，一劍出重圍。年長窮書意，時清隱釣磯。高齋雲外住，瘦馬月中歸。唯說鄉心苦，春風雁北飛。
春望思舊遊
作者：許渾（唐）

適意極春日，南臺披薜蘿。花光晴漾漾，山色晝峨峨。湘水美人遠，信陵豪客多。唯憑一瓢酒，彈瑟縱高歌。
病中二首
作者：許渾（唐）

三年嬰酒渴，高臥似袁安。秋色鬢應改，夜涼心已寬。風衣藤簟滑，露井竹床寒。臥憶郊扉月，恩深未掛冠。私歸人暫適，扶杖繞西林。風急柳溪響，露寒莎徑深。一身仍白髮，萬慮只丹心。此意無言處，高窗託素琴。
姑熟官舍寄汝洛友人
作者：許渾（唐）

官靜亦無能，平生少面朋。務開唯印吏，公退只棋僧。藥鼎初寒火，書龕欲夜燈。安知北溟水，終日送摶鵬。
恩德寺
作者：許渾（唐）

樓臺橫複重，猶有半巖空。蘿洞淺深水，竹廊高下風。晴山疏雨後，秋樹斷雲中。未盡平生意，孤帆又向東。
天竺寺題葛洪井
作者：許渾（唐）

羽客煉丹井，井留人已無。舊泉青石下，餘甃碧山隅。雲朗鏡開匣，月寒冰在壺。仍聞釀仙酒，此水過瓊酴。
朗上人院晨坐
作者：許渾（唐）

簟涼襟袖清，月沒尚殘星。山果落秋院，水花開曉庭。疏藤風嫋嫋，圓桂露冥冥。正憶江南寺，巖齋聞誦經。
送客歸湘楚
作者：許渾（唐）

無辭一杯酒，昔日與君深。秋色換歸鬢，曙光生別心。桂花山廟冷，楓樹水樓陰。此路千餘裡，應勞楚客吟。
過故友舊居
作者：許渾（唐）

往年公子宅，夜宴樂難忘。高竹動疏翠，早蓮飄暗香。珠盤凝寶瑟，綺席遞華觴。今日皆何處，閉門春草長。
送客歸峽中
作者：許渾（唐）

津亭多別離，楊柳半無枝。住接猿啼處，行逢雁過時。江風颺帆急，山月下樓遲。還就西齋宿，煙波勞夢思。
題沖沼上人院
作者：許渾（唐）

劚石種松子，數根侵杳冥。天寒猶講律，雨暗尚尋經。小殿燈千盞，深爐水一瓶。碧雲多別思，休到望溪亭。
和畢員外雪中見寄
作者：許渾（唐）

仙署淹清景，雪華松桂陰。夜淩瑤席宴，春寄玉京吟。燭晃垂羅幕，香寒重繡衾。相思不相訪，煙月剡溪深。
春醉
作者：許渾（唐）

酒醲花一樹，何暇卓文君。客坐長先飲，公閑半已曛。水鄉春足雨，山郭夜多雲。何以參禪理，榮枯盡不聞。
題岫上人院
作者：許渾（唐）

病客與僧閑，頻來不掩關。高窗雲外樹，疏磬雨中山。離索秋蟲響，登臨夕鳥還。心知落帆處，明月浙河灣。
送客南歸有懷
作者：許渾（唐）

綠水暖青蘋，湘潭萬裡春。瓦尊迎海客，銅鼓賽江神。避雨松楓岸，看雲楊柳津。長安一杯酒，座上有歸人。
李生棄官入道因寄
作者：許渾（唐）

西巖一徑通，知學採芝翁。寒暑丹心外，光陰白髮中。水深魚避釣，雲迥鶴辭籠。坐想還家日，人非井邑空。
長興裡夏日南鄰避暑
作者：許渾（唐）

侯門大道傍，蟬噪樹蒼蒼。開鎖洞門遠，下簾賓館涼。欄圍紅藥盛，架引綠蘿長。永日一欹枕，故山雲水鄉。
送韓校書
作者：許渾（唐）

恨與前歡隔，愁因此會同。跡高芸閣吏，名散雪樓翁。城閉三秋雨，帆飛一夜風。酒醒鱸鱠美，應在竟陵東。
秋晚登城
作者：許渾（唐）

城高不可下，永日一登臨。曲檻涼飆急，空樓返照深。葦花迷夕棹，梧葉散秋砧。謾作歸田賦，蹉跎歲欲陰。
江西鄭常侍赴鎮之日有寄，因酬和
作者：許渾（唐）

來暮亦何愁，金貂在鷁舟。旆隨寒浪動，帆帶夕陽收。布令滕王閣，裁詩郢客樓。即應歸鳳沼，中外贊天休。
蒙河南劉大夫見示與吏部張公喜雪酬唱，輒敢攀和
作者：許渾（唐）

風度龍山暗，雲凝象闕陰。瑞花瓊樹合，仙草玉苗深。欲醉梁王酒，先調楚客琴。即應攜手去，將此助商霖。
下第送宋秀才遊岐下、楊秀才還江東
作者：許渾（唐）

年來不自得，一望幾傷心。風轉蕙蘭色，月移松桂陰。馬隨邊草遠，帆落海雲深。明旦各分首，更聽梁甫吟。
南亭偶題
作者：許渾（唐）

城下水縈回，潮沖野艇來。鳥驚山果落，龜泛綠萍開。白首書千卷，朱顏酒一杯。南軒自流涕，不是望燕臺。
與裴三十秀才自越西歸望亭阻凍登虎丘山寺精舍
作者：許渾（唐）

春草越吳間，心期旦夕還。酒鄉逢客病，詩境遇僧閑。倚棹冰生浦，登樓雪滿山。東風不可待，歸鬢坐斑斑。
彭澤
作者：汪遵（唐）

鶴愛孤松雲愛山，宦情微祿免相關。栽成五柳吟歸去，漉酒巾邊伴菊閑。
杜郵館
作者：汪遵（唐）

殺盡降兵熱血流，一心猶自逞戈矛。功成若解求身退，豈得將軍死杜郵。
細腰宮
作者：汪遵（唐）

鼓聲連日燭連宵，貪向春風舞細腰。爭奈君王正沈醉，秦兵江上促徵橈。
瑤臺
作者：汪遵（唐）

仙夢香魂不久留，滿川雲雨滿宮愁。直須待得荊王死，始向瑤臺一處遊。
吳阪
作者：汪遵（唐）

蜷局鹽車萬裡蹄，忽逢良鑒始能嘶。不緣伯樂稱奇骨，幾與駑駘價一齊。
箕山
作者：汪遵（唐）

薄世臨流洗耳塵，便歸雲洞任天真。一瓢風入猶嫌鬧，何況人間萬種人。
息國
作者：汪遵（唐）

家國興亡身獨存，玉容還受楚王恩。銜冤只合甘先死，何待花間不肯言。
梁寺
作者：汪遵（唐）

立國從來為戰功，一朝何事卻談空。臺城兵匝無人敵，閑臥高僧滿梵宮。
南陽
作者：汪遵（唐）

陸困泥蟠未適從，豈妨耕稼隱高蹤。若非先主垂三顧，誰識茅廬一臥龍。
杞梁墓
作者：汪遵（唐）

一叫長城萬仞摧，杞梁遺骨逐妻回。南鄰北裡皆孀婦，誰解堅心繼此來。
夷門
作者：汪遵（唐）

晉鄙兵回為重難，秦師收旆亦西還。今來不是無朱亥，誰降軒車問抱關。
汴河
作者：汪遵（唐）

隋皇意欲泛龍舟，千里昆侖水別流。還待春風錦帆暖，柳陰相送到迷樓。
燕臺
作者：汪遵（唐）

禮士招賢萬古名，高臺依舊對燕城。如今寂寞無人上，春去秋來草自生。
聊城
作者：汪遵（唐）

刃血攻聊已越年，竟憑儒術罷戈鋋。田單漫逞燒牛計，一箭終輸魯仲連。
西河
作者：汪遵（唐）

花貌年年溺水濱，俗傳河伯娶生人。自從明宰投巫後，直至如今鬼不神。
密縣
作者：汪遵（唐）

百里能將濟猛寬，飛蝗不到邑人安。至今閭裡逢災沴，猶祝當時卓長官。
昇仙橋
作者：汪遵（唐）

題橋貴欲露先誠，此日人皆笑率情。應訝臨邛沽酒客，逢時還作漢公卿。
破陳
作者：汪遵（唐）

獵獵朱旗映彩霞，紛紛白刃入陳家。看看打破東平苑，猶舞庭前玉樹花。
白頭吟
作者：汪遵（唐）

失卻青絲素發生，合歡羅帶意全輕。古今人事皆如此，不獨文君與馬卿。
短歌吟
作者：汪遵（唐）

箭飛烏兔競東西，貴賤賢愚不夢齊。匣裡有琴樽有酒，人間便是武陵溪。
晉河
作者：汪遵（唐）

風引征帆管吹高，晉君張宴俟雄豪。舟人笑指千餘客，誰是煙霄六翮毛。
幹將墓
作者：汪遵（唐）

橐鑰冰霜萬古聞，拍灰松地見餘墳。應緣神劍飛揚久，水水山山儘是雲。
金谷
作者：汪遵（唐）

晉臣榮盛更誰過，常向階前舞翠娥。香散豔消如一夢，但留風月伴煙蘿。
三閭廟
作者：汪遵（唐）

為嫌朝野盡陶陶，不覺官高怨亦高。憔悴莫酬漁父笑，浪交千載詠離騷。
易水
作者：汪遵（唐）

匕首空磨事不成，誤留龍袂待琴聲。斯須卻作秦中鬼，青史徒標烈士名。
嚴陵臺
作者：汪遵（唐）

一釣淒涼在杳冥，故人飛詔入山扃。終將寵辱輕軒冕，高臥五雲為客星。
淮陰
作者：汪遵（唐）

秦季賢愚混不分，只應漂母識王孫。歸榮便累千金贈，為報當時一飯恩。
雞鳴曲
作者：汪遵（唐）

金距花冠傍舍棲，清晨相叫一聲齊。開關自有馮生計，不必天明待汝啼。
採桑婦
作者：汪遵（唐）

為報躊躇陌上郎，蠶饑日晚妾心忙。本來若愛黃金好，不肯攜籠更採桑。
漁父
作者：汪遵（唐）

棹月眠流處處通，綠蓑葦帶混元風。靈均說盡孤高事，全與逍遙意不同。
越女
作者：汪遵（唐）

玉貌何曾為浣沙，只圖勾踐獻夫差。蘇臺日夜唯歌舞，不覺干戈犯翠華。
望思臺
作者：汪遵（唐）

不憂家國任奸臣，骨肉翻為驀路人。巫蠱事行冤莫雪，九層徒築見無因。
比干墓
作者：汪遵（唐）

國亂時危道不行，忠賢諫死勝謀生。一沉冤骨千年後，壟水雖平恨未平。
郢中
作者：汪遵（唐）

莫言白雪少人聽，高調都難稱俗情。不是楚詞詢宋玉，巴歌猶掩繞梁聲。
北海
作者：汪遵（唐）

漢臣曾此作縲囚，茹血衣毛十九秋。鶴發半垂龍節在，不聞青史說封侯。
招屈亭
作者：汪遵（唐）

三閭溺處殺懷王，感得荊人盡縞裳。招屈亭邊兩重恨，遠天秋色暮蒼蒼。
屈祠
作者：汪遵（唐）

不肯迂迴入醉鄉，乍吞忠梗沒滄浪。至今祠畔猿啼月，了了猶疑恨楚王。
銅雀臺
作者：汪遵（唐）

銅雀臺成玉座空，短歌長袖盡悲風。不知仙駕歸何處，徒遣顰眉望漢宮。
斑竹祠
作者：汪遵（唐）

九處煙霞九處昏，一回延首一銷魂。因憑直節流紅淚，圖得千秋見血痕。
題李太尉平泉莊
作者：汪遵（唐）

水泉花木好高眠，嵩少縱橫滿目前。惆悵人間不平事，今朝身在海南邊。
戰城南
作者：汪遵（唐）

風沙刮地塞雲愁，平旦交鋒晚未休。白骨又沾新戰血，青天猶列舊旄頭。
延平津
作者：汪遵（唐）

三尺晶熒射鬥牛，豈隨凡手報冤讎。延平一旦為龍處，看取風雲布九州。
項亭
作者：汪遵（唐）

不修仁德合文明，天道如何擬力爭。隔岸故鄉歸不得，十年空負拔山名。
烏江
作者：汪遵（唐）

兵散弓殘挫虎威，單槍匹馬突重圍。英雄去盡羞容在，看卻江東不得歸。
綠珠
作者：汪遵（唐）

大抵花顏最怕秋，南家歌歇北家愁。從來幾許如君貌，不肯如君墜玉樓。
昇仙橋
作者：汪遵（唐）

漢朝卿相盡風雲，司馬題橋眾又聞。何事不如楊得意，解搜賢哲薦明君。
隋柳
作者：汪遵（唐）

夾浪分堤萬樹餘，為迎龍舸到江都。君看靖節高眠處，只向衡門種五株。
楊柳
作者：汪遵（唐）

亞夫營畔柳濛濛，隋主堤邊四路通。攀折贈君還有意，翠眉輕嫩怕春風。
桐江
作者：汪遵（唐）

光武重興四海寧，漢臣無不受浮榮。嚴陵何事輕軒冕，獨向桐江釣月明。
招隱
作者：汪遵（唐）

罷聽泉聲看鹿群，丈夫才策合匡君。早攜書劍離巖谷，莫待蒲輪輾白雲。
陳宮
作者：汪遵（唐）

椒宮荒宴竟無疑，倏忽山河盡入隋。留得後庭亡國曲，至今猶與酒家吹。
樊將軍廟
作者：汪遵（唐）

玉輦曾經陷楚營，漢皇心怯擬休兵。當時不得將軍力，日月須分一半明。
東海
作者：汪遵（唐）

漾舟雪浪映花顏，徐福攜將竟不還。同作危時避秦客，此行何似武陵灘。
昭君
作者：汪遵（唐）

漢家天子鎮寰瀛，塞北羌胡未罷兵。猛將謀臣徒自貴，蛾眉一笑塞塵清。
五湖
作者：汪遵（唐）

已立平吳霸越功，片帆高揚五湖風。不知戰國官榮者，誰似陶朱得始終。
澠池
作者：汪遵（唐）

西秦北趙各稱高，池上張筵列我曹。何事君王親擊缶，相如有劍可吹毛。
函谷關
作者：汪遵（唐）

脫禍東奔壯氣摧，馬如飛電轂如雷。當時若不聽彈鋏，那得關門半夜開。
詠酒二首
作者：汪遵（唐）

九醞松醪一曲歌，本圖閑放養天和。後人不識前賢意，破國亡家事甚多。萬事銷沈向一杯，竹門啞軋為風開。秋宵睡足芭蕉雨，又是江湖入夢來。
蒼頡臺
作者：汪遵（唐）

觀跡成文代結繩，皇風儒教浩然興。幾人從此休耕釣，吟對長安雪夜燈。
長城
作者：汪遵（唐）

秦築長城比鐵牢，蕃戎不敢過臨洮。雖然萬裡連雲際，爭及堯階三尺高。
奉和韋諫議奉送水部家兄上後書情寄諸兄弟仍通簡南宮親舊並呈兩省閣老院長
作者：權德輿（唐）

駟牡龍旗慶至今，一門儒服耀華簪。人望皆同照乘寶，何幸末班陪兩地，陽春欲和意難任。
奉和史館張閣老以許陳二閣長愛弟俱為尚書郎伯仲同時列在南北省會於左掖因而有詠
作者：權德輿（唐）

伯仲盡時賢，平輿與潁川。桂枝嘗遍折，棣萼更相鮮。丹地晨趨並，黃扉夕拜聯。豈如分侍從，來就鳳池邊。
韋賓客宅與諸博士宴集
作者：權德輿（唐）

累抗氣身章，湛恩比上庠。賓筵徵稷嗣，家法自扶陽。簪組歡言久，琴壺雅興長。陰嵐冒苔石，輕籟韻風篁。佩玉三朝貴，揮金百慮忘。因知臥商洛，豈勝白雲鄉。
酬張秘監閣老喜太常中書二閣老與德輿同日遷官相代之作
作者：權德輿（唐）

珠樹共飛棲，分封受紫泥。正名推五字，貴仕仰三珪。繼組心知忝，腰章事頗齊。蓬山有佳句，喜氣在新題。
國子柳博士兼領太常博士，輒申賀贈
作者：權德輿（唐）

博士本秦官，求才帖職難。臨風曲臺淨，對月璧池寒。講學分陰重，齋祠曉漏殘。朝衣辨色處，雙綬更宜看。
過隱者湖上所居
作者：權德輿（唐）

蝸舍映平湖，皤然一魯儒。唯將酒作聖，不厭穀名愚。兵法窺黃石，天官辨白榆。行看軟輪起，未可號潛夫。
從叔將軍宅薔薇花開太府韋卿有題壁長句因以和作
作者：權德輿（唐）

環列從容蹀躞歸，光風駘蕩發紅薇。鶯藏密葉宜新霽，名卿洞壑仍相近，佳句新成和者稀。
奉和許閣老霽後慈恩寺杏園看花同用花字口號
作者：權德輿（唐）

杏林微雨霽，灼灼滿瑤華。左掖期先至，中園景未斜。含毫歌白雪，藉草醉流霞。獨限金閨籍，支頤啜茗花。
奉和陳閣老寒食初假當直從東省往集賢因過史館看木瓜花寄張蔣二閣老
作者：權德輿（唐）

晝漏沉沉倦瑣闈，西垣東觀閱芳菲。繁花滿樹似留客，應為主人休浣歸。
晚秋陪崔閣老張秘監閣老苗考功同遊昊天觀時楊閣老新直未滿以詩見寄斐然酬和有愧蕪音
作者：權德輿（唐）

方駕遊何許，仙源去似歸。縈回留勝賞，蕭灑出塵機。泛菊賢人至，燒丹奼女飛。步虛清曉籟，隱幾吸晨暉。竹徑琅玕合，芝田沆瀣晞。銀鉤三洞字，瑤笥六銖衣。麗句翻紅藥，佳期限紫微。徒然一相望，郢曲和應稀。
春日同諸公過兵部王尚書林園
作者：權德輿（唐）

休沐君相近，時容曳履過。花間留客久，臺上見春多。松色明金艾，鶯聲雜玉珂。更逢新酒熟，相與藉庭莎。
與沈十九拾遺同遊棲霞寺上方於亮上人院會宿二首
作者：權德輿（唐）

攝山標勝絕，暇日諧想矚。縈紆松路深，繚繞雲巖曲。重樓回樹杪，古像鑿山腹。人遠水木清，地深蘭桂馥。層臺聳金碧，絕頂摩淨綠。下界誠可悲，南朝紛在目。焚香入古殿，待月出深竹。稍覺天籟清，自傷人世促。宗雷此相遇，偃放從所欲。清論松枝低，閑吟茗花熟。一生如土梗，萬慮相桎梏。永願事潛師，窮年此棲宿。偶來人境外，心賞幸隨君。古殿煙霞夕，深山松桂燻。巖花點寒溜，石磴掃春雲。清淨諸天近，喧塵下界分。名僧康寶月，上客沈休文。共宿東林夜，清猿徹曙聞。
題崔山人草堂
作者：權德輿（唐）

竹徑茆堂接洞天，閒時麈尾瀨春泉。世人車馬不知處，時有歸雲到枕邊。
徐孺亭馬上口號
作者：權德輿（唐）

湖上荒亭臨水開，龜文篆字積莓苔。曲江北海今何處，盡逐東流去不回。
哭劉四尚書
作者：權德輿（唐）

士友惜賢人，天朝喪守臣。才華推獨步，聲氣幸相親。理析寰中妙，儒為席上珍。笑言成月旦，風韻挹天真。丹地膺推擇，青油寄撫循。豈言朝象魏，翻是臥漳濱。命賜龍泉重，追榮密印陳。撤弦驚物故，庀具見家貧。牢落風悲笛，汍瀾涕泣巾。只嗟蒿裡月，非複柳營春。黃絹碑文在，青松隧路新。音容無處所，歸作北邙塵。
張工部至薄寒山下有書無由馳報輤車之至倍切悲懷
作者：權德輿（唐）

書來遠自薄寒山，繚繞洮河出古關。今日難裁秣陵報，薤歌寥落柳車邊。
工部發引日屬傷足臥疾不遂執紼
作者：權德輿（唐）

子春傷足日，況有寢門哀。元伯歸全去，無由白馬來。笳簫裡巷咽，龜筮墓田開。片石潺湲淚，含悲敘史才。
從事淮南府過亡友楊校書舊廳感念愀然
作者：權德輿（唐）

故人隨化往，倏忽今六霜。及我就拘限，清風留此堂。松竹逾映蔚，芝蘭自銷亡。絕弦罷流水，聞笛同山陽。炯如冰玉姿，粲若鸞鳳章。欲翥摧勁翮，先秋落貞芳。正平賦鸚鵡，文考頌靈光。二子古不弔，夫君今何傷。黃墟既杳杳，玄化亦茫茫。豈必限宿草，含淒灑衣裳。
哭李晦群崔季文二處士
作者：權德輿（唐）

華封西祝堯，貴壽多男子。二賢無主後，貧賤大壯齒。未成鴻鵠姿，遽頓驊騮趾。子淵將叔度，自古不得已。
觀葬者
作者：權德輿（唐）

塗芻隨晝哭，數裡至松門。貴盡人間禮，寧知逝者魂。笳簫出古陌，煙雨閉寒原。萬古皆如此，傷心反不言。
成南陽墓
作者：權德輿（唐）

枯荄沒古基，駁蘚蔽豐碑。向晚微風起，如聞坐嘯時。
周平西墓
作者：權德輿（唐）

英威今寂寞，陳跡對崇丘。壯志清風在，荒墳白日愁。窮泉那複曉，喬木不知秋。歲歲寒塘側，無人水自流。
蘇小小墓
作者：權德輿（唐）

萬古荒墳在，悠然我獨尋。寂寥紅粉盡，冥寞黃泉深。蔓草映寒水，空郊曖夕陰。風流有佳句，吟眺一傷心。
題柳郎中茅山故居
作者：權德輿（唐）

下馬荒階日欲曛，潺潺石溜靜中聞。鳥啼花落人聲絕，寂寞山窗掩白雲。
哭張十八校書
作者：權德輿（唐）

芸閣為郎一命初，桐州寄傲十年餘。魂隨逝水歸何處，更憶八行前日到，含淒為報秣陵書。
題亡友江畔舊居
作者：權德輿（唐）

寥落留三徑，柴扉對楚江。蠨蛸集暗壁，蜥蜴走寒窗。松蓋欹書幌，苔衣上酒缸。平生斷金契，到此淚成雙。
有感
作者：司空圖（唐）

國事皆須救未然，漢家高閣漫淩煙。功臣盡遣詞人贊，不省滄洲畫魯連。
歌
作者：司空圖（唐）

處處亭臺只壞牆，軍營人學內人妝。太平故事因君唱，馬上曾聽隔教坊。
偈
作者：司空圖（唐）

人若憎時我亦憎，逃名最要是無能。後生乞汝殘風月，自作深林不語僧。
鸝
作者：司空圖（唐）

不是流鶯獨佔春，林間彩翠四時新。應知擬上屏風畫，偏坐橫枝亦向人。
白菊雜書四首
作者：司空圖（唐）

黃昏寒立更披襟，露浥清香悅道心。卻笑誰家扃繡戶，正燻龍麝暖鴛衾。四面雲屏一帶天，是非斷得自翛然。此生只是償詩債，白菊開時最不眠。狂才不足自英雄，僕妾驅令學販舂。侯印幾人封萬戶，儂家只辦買孤峰。黃鸝囀處誰同聽，白菊開時且剩過。漫道南朝足流品，由來叔寶不宜多。
漫題
作者：司空圖（唐）

經亂年年厭別離，歌聲喜似太平時。詞臣更有中興頌，磨取蓮峰便作碑。
率題
作者：司空圖（唐）

宦路前銜閑不記，醉鄉佳境興方濃。一林高竹長遮日，四壁寒山更閏冬。
澗戶
作者：司空圖（唐）

澗戶芳煙接水村，亂來歸得道仍存。數竿新竹當軒上，不羨侯家立戟門。
故鄉杏花
作者：司空圖（唐）

寄花寄酒喜新開，左把花枝右把杯。欲問花枝與杯酒，故人何得不同來。
華上二首
作者：司空圖（唐）

故國春歸未有涯，小欄高檻別人家。五更惆悵回孤枕，猶自殘燈照落花。關外風昏欲雨天，薺花耕倒枕河壖。村南寂寞時回望，一隻鴛鴦下渡船。
夢中
作者：司空圖（唐）

幾多親愛在人間，上徹霞梯會卻還。須是蓬瀛長買得，一家同佔作家山。
榜下
作者：司空圖（唐）

三十功名志未伸，初將文字競通津。春風漫折一枝桂，煙閣英雄笑殺人。
涔陽渡
作者：司空圖（唐）

楚田人立帶殘暉，驛迥村幽客路微。兩岸蘆花正蕭颯，渚煙深處白牛歸。
偶作
作者：司空圖（唐）

索得身歸未保閑，亂來道在辱來頑。留侯萬戶雖無分，病骨應消一片山。
寓居有感三首
作者：司空圖（唐）

亦知世路薄忠貞，不忍殘年負聖明。只待東封沾慶賜，碑陰別刻老臣名。不放殘年卻到家，銜杯懶更問生涯。河堤往往人相送，一曲晴川隔蓼花。黑須寄在白須生，一度秋風減幾莖。客處不堪頻送別，無多情緒更傷情。
淮西
作者：司空圖（唐）

鼇冠三山安海浪，龍盤九鼎鎮皇都。莫誇十萬兵威盛，消個忠良效順無。
河湟有感
作者：司空圖（唐）

一自蕭關起戰塵，河湟隔斷異鄉春。漢兒盡作胡兒語，卻向城頭罵漢人。
自gM鄉北歸
作者：司空圖（唐）

巴煙冪冪久縈恨，楚柳綿綿今送歸。迴避江邊同去雁，莫教驚起錯南飛。
青龍師安上人
作者：司空圖（唐）

災曜偏臨許國人，雨中衰菊病中身。清香一炷知師意，應為昭陵惜老臣。
山中
作者：司空圖（唐）

凡鳥愛喧人靜處，閑雲似妒月明時。世間萬事非吾事，只愧秋來未有詩。
有感二首
作者：司空圖（唐）

自古經綸足是非，陰謀最忌奪天機。留侯卻粒商翁去，甲第何人意氣歸。古來賢俊共悲辛，長是豪家拒要津。從此當歌唯痛飲，不須經世為閒人。
閑夜二首
作者：司空圖（唐）

道侶難留為虐棋，鄰家聞說厭吟詩。前峰月照分明見，夜合香中露臥時。此身閑得易為家，業是吟詩與看花。若使他生拋筆硯，更應無事老煙霞。
雨中
作者：司空圖（唐）

維摩居士陶居士，盡說高情未足誇。簷外蓮峰階下菊，碧蓮黃菊是吾家。
送道者二首
作者：司空圖（唐）

洞天真侶昔曾逢，西嶽今居第幾峰。峰頂他時教我認，相招須把碧芙蓉。殷勤不為學燒金，道侶惟應識此心。雪裡千山訪君易，微微鹿跡入深林。
重陽阻雨
作者：司空圖（唐）

重陽阻雨獨銜杯，移得山家菊未開。猶勝登高閑望斷，孤煙殘照馬嘶回。
省試
作者：司空圖（唐）

粉闈深鎖唱同人，正是終南雪霽春。閑系長安千匹馬，今朝似減六街塵。
有贈
作者：司空圖（唐）

有詩有酒有高歌，春色年年奈我何。試問羲和能駐否，不勞頻借魯陽戈。
證因亭
作者：司空圖（唐）

峰北幽亭願證因，他生此地卻容身。上方僧在時應到，笑認前銜記寫真。
頃年陪恩地赴甘棠之召感動留題
作者：司空圖（唐）

去時憔悴青衿在，歸路淒涼絳帳空。無限酬恩心未展，又將孤劍別從公。
九月八日
作者：司空圖（唐）

已是人間寂寞花，解憐寂寞傍貧家。老來不得登高看，更甚殘春惜歲華。
敷溪橋院有感
作者：司空圖（唐）

昔歲攀遊景物同，藥爐今在鶴歸空。青山滿眼淚堪碧，絳帳無人花自紅。
寺閣
作者：司空圖（唐）

昔歲登臨未衰颯，不知何事愛傷情。今來攬鏡翻堪喜，亂後霜須長幾莖。
武陵路
作者：司空圖（唐）

橘岸舟間罾網掛，茶坡日暖鷓鴣啼。女郎指點行人笑，知向花間路已迷。
南北史感遇十首
作者：司空圖（唐）

雨淋麟閣名臣畫，雪臥龍庭猛將碑。不用黃金鑄侯印，盡輸公子買蛾眉。漢世頻封萬戶侯，雲臺空峻謝風流。江南不有名儒相，齒冷中原笑未休。天風斡海怒長鯨，永固南來百萬兵。若向滄洲猶笑傲，江山虛有石頭城。花迷公子玉樓恩，鏡弄佳人紅粉春。不信關山勞遠戍，綺羅香外任行塵。兵圍梁殿金甌破，火發陳宮玉樹摧。奸佞豈能慚誤國，空令懷古更徘徊。行樂最宜連夜景，太平方覺有春風。千金盡把酬歌舞，猶勝三邊賞戰功。桃芳李豔年年發，羌管蠻弦處處多。海上應無三島路，人間惟有一聲歌。佳人自折一枝紅，把唱新詞曲未終。惟向眼前憐易落，不如拋擲任春風。景陽樓下花鈿鏡，玄武湖邊錦繡旗。昔日繁華今日恨，雉媒聲晚草芳時。亂後人間盡不平，秦川花木最傷情。無窮紅豔紅塵裡，驟馬分香散入營。
狂題二首
作者：司空圖（唐）

草堂舊隱猶招我，煙閣英才不見君。惆悵故山歸未得，酒狂叫斷暮天雲。須知世亂身難保，莫喜天晴菊並開。長短此身長是客，黃花更助白頭催。
紅茶花
作者：司空圖（唐）

景物詩人見即誇，豈憐高韻說紅茶。牡丹枉用三春力，開得方知不是花。
秋燕
作者：司空圖（唐）

從撲香塵拂面飛，憐渠只為解相依。經冬好近深爐暖，何必千巖萬水歸。
見後雁有感
作者：司空圖（唐）

笑爾窮通亦似人，高飛偶滯莫悲辛。卻緣風雪頻相阻，只向關中待得春。
移桃栽
作者：司空圖（唐）

獨臨官路易傷摧，從遣春風恣意開。禪客笑移山上看，流鶯直到檻前來。
憶中條
作者：司空圖（唐）

燕辭旅舍人空在，螢出疏籬菊正芳。堪恨昔年聯句地，念經僧掃過重陽。
樂府
作者：司空圖（唐）

五更窗下簇妝臺，已怕堂前阿母催。滿鴨香薰鸚鵡睡，隔簾燈照牡丹開。
放龜二首
作者：司空圖（唐）

卻為多知自不靈，今朝教汝卜長生。若求深處無深處，只有依人會有情。世外猶迷不死庭，人間莫恃自無營。本期滄海堪投跡，卻向朱門待放生。
燈花三首
作者：司空圖（唐）

蜀柳絲絲冪畫樓，窗塵滿鏡不梳頭。幾時金雁傳歸信，剪斷香魂一縷愁。姊姊教人且抱兒，逐他女伴卸頭遲。明朝鬥草多應喜，翦得燈花自掃眉。閏前小雪過經旬，猶自依依向主人。開盡菊花憐強舞，與教弟子待新春。
偶題三首
作者：司空圖（唐）

浮世悠悠旋一空，多情偏解挫英雄。風光只在歌聲裡，不必樓前萬樹紅。小池隨事有風荷，燒酹傾壺一曲歌。欲待秋塘擎露看，自憐生意已無多。遼陽音信近來稀，縱有虛傳逼節歸。永日無人新睡覺，小窗晴暖螖蟲飛。
華下對菊
作者：司空圖（唐）

清香裛露對高齋，泛酒偏能浣旅懷。不似春風逞紅豔，鏡前空墜玉人釵。
與都統參謀書有感
作者：司空圖（唐）

驚鸞迸鷺盡歸林，弱羽低垂分獨沈。帶病深山猶草檄，昭陵應識老臣心。
漫題
作者：司空圖（唐）

無宦無名拘逸興，有歌有酒任他鄉。看看萬裡休徵戍，莫向新詞寄斷腸。
商山二首
作者：司空圖（唐）

清溪一路照羸身，不似雲臺畫像人。國史數行猶有志，只將談笑繼英塵。馬上搜奇已數篇，籍中猶愧是頑仙。關頭傳說開元事，指點多疑孟浩然。
與伏牛長老偈二首
作者：司空圖（唐）

不算菩提與闡提，惟應執著便生迷。無端指個清涼地，凍殺胡僧雪嶺西。長繩不見系空虛，半偈傳心亦未疏。推倒我山無一事，莫將文字縛真如。
客中重九
作者：司空圖（唐）

楚老相逢淚滿衣，片名薄宦已知非。他鄉不似人間路，應共東流更不歸。
柳二首
作者：司空圖（唐）

誰家按舞傍池塘，已見繁枝嫩眼黃。漫說早梅先得意，不知春力暗分張。似擬淩寒妒早梅，無端弄色傍高臺。折來未有新枝長，莫遣佳人更折來。
光啟丁未別山
作者：司空圖（唐）

草堂琴畫已判燒，猶託鄰僧護燕巢。此去不緣名利去，若逢逋客莫相嘲。
石楠
作者：司空圖（唐）

客處偷閒未是閑，石楠雖好懶頻攀。如何風葉西歸路，吹斷寒雲見故山。
力疾馬上走筆
作者：司空圖（唐）

釀黍長添不盡杯，只憂花盡客空回。垂楊且為晴遮日，留遇重陽即放開。
華陰縣樓
作者：司空圖（唐）

丹霄能有幾層梯，懶更揚鞭聳翠蜺。偶憑危欄且南望，不勞高掌欲相攜。
南至四首
作者：司空圖（唐）

今冬臘後無殘日，故國燒來有幾家。卻恨早梅添旅思，強偷春力報年華。花時不是偏愁我，好事應難總取他。已被詩魔長役思，眼中莫厭早梅多。年華亂後偏堪惜，世路拋來已自生。猶有玉真長命縷，樽前時唱緩羈情。一任喧闐繞四鄰，閑忙皆是自由身。人來客去還須議，莫遣他人作主人。
蓮峰前軒
作者：司空圖（唐）

人間上壽若能添，只向人間也不嫌。看著四鄰花競發，高樓從此莫垂簾。
步虛
作者：司空圖（唐）

阿母親教學步虛，三元長遣下蓬壺。雲韶韻俗停瑤瑟，鸞鶴飛低拂寶爐。
劍器
作者：司空圖（唐）

樓下公孫昔擅場，空教女子愛軍裝。潼關一敗吳兒喜，簇馬驪山看禦湯。
乙丑人日
作者：司空圖（唐）

自怪扶持七十身，歸來又見故鄉春。今朝人日逢人喜，不料偷生作老人。
攜仙籙九首
作者：司空圖（唐）

嶽北秋空渭北川，晴雲漸薄薄如煙。坐來還見微風起，吹散殘陽一片蟬。一半晴空一半雲，遠籠仙掌日初曛。洞天有路不知處，絕頂異香難更聞。決事還須更事酬，清譚妙理一時休。漁翁亦被機心誤，眼暗汀邊結釣鉤。跡不趨時分不侯，功名身外最悠悠。聽君總畫麒麟閣，還我閑眠舴艋舟。仙凡路阻兩難留，煙樹人間一片秋。若道陰功能濟活，且將方寸自焚修。若有陰功救未然，玉皇品籍亦搜賢。應知譚笑還高謝，別就滄洲贊上仙。英名何用苦搜奇，不朽才銷一句詩。卻賴風波阻三島，老臣猶得戀明時。剪取紅雲剩寫詩，年年高會趁花時。水精樓閣分明見，只欠霞漿別著旗。此生得作太平人，只向塵中便出塵。移取碧桃花萬樹，年年自樂故鄉春。
浪淘沙
作者：司空圖（唐）

不必長漂玉洞花，曲中偏愛浪淘沙。黃河卻勝天河水，萬裡縈紆入漢家。
贈日東鑒禪師
作者：司空圖（唐）

故國無心度海潮，老禪方丈倚中條。夜深雨絕松堂靜，一點飛螢照寂寥。
暮春對柳二首
作者：司空圖（唐）

縈愁惹恨奈楊花，閉戶垂簾亦滿家。惱得閒人作酒病，剛須又撲越溪茶。洞中猶說看桃花，輕絮狂飛自俗家。正是階前開遠信，小娥旋拂碾新茶。
戊午三月晦二首
作者：司空圖（唐）

隨風逐浪劇蓬萍，圓首何曾解最靈。筆硯近來多自棄，不關妖氣暗文星。牛誇棋品無勍敵，謝佔詩家作上流。豈似小敷春水漲，年年鸞鶴待仙舟。
偶書五首
作者：司空圖（唐）

情知了得未如僧，客處高樓莫強登。鶯也解啼花也發，不關心事最堪憎。自有池荷作扇搖，不關風動愛芭蕉。只憐直上抽紅蕊，似我丹心向本朝。曾看輕舟渡遠津，無風著岸不經旬。只緣命蹇須知命，卻是人爭阻得人。上谷何曾解有情，有情人自惜君行。證因池上今生願，的的他生作化生。新店南原後夜程，黃河風浪信難平。渡頭楊柳知人意，為惹官船莫放行。
喜山鵲初歸三首
作者：司空圖（唐）

翠衿紅觜便知機，久避重羅穩處飛。只為從來偏護惜，窗前今賀主人歸。山中只是惜珍禽，語不分明識爾心。若使解言天下事，燕臺今築幾千金。阻他羅網到柴扉，不奈偷倉雀轉肥。賴爾林塘添景趣，剩留山果引教歸。
虞鄉北原
作者：司空圖（唐）

澤北村貧煙火獰，稚田冬旱倩牛耕。老人惆悵逢人訴，開盡黃花麥未金。
洛中三首
作者：司空圖（唐）

秋風團扇未驚心，笑看妝臺落葉侵。繡鳳不教金縷暗，青樓何處有寒砧。不用頻嗟世路難，浮生各自系悲歡。風霜一夜添羈思，羅綺誰家待早寒。燕巢空後誰相伴，鴛被縫來不忍燻。薄命敢辭長滴淚，倡家未必肯留君。
寓筆
作者：司空圖（唐）

年年鑷鬢到花飄，依舊花繁鬢易凋。撩亂一場人更恨，春風誰道勝輕飆。
戲題試衫
作者：司空圖（唐）

朝班盡說人宜紫，洞府應無鶴著緋。從此玉皇須破例，染霞裁賜地仙衣。
汴柳半枯因悲柳中隱
作者：司空圖（唐）

行人莫歎前朝樹，已佔河堤幾百春。惆悵題詩柳中隱，柳衰猶在自無身。
上方
作者：司空圖（唐）

花落更同悲木落，鶯聲相續即蟬聲。榮枯了得無多事，只是閒人漫系情。
寄王贊學
作者：司空圖（唐）

黃卷不關兼濟業，青山自保老閑身。一行萬裡纖塵靜，可要張儀更入秦。
新節
作者：司空圖（唐）

轉悲新歲重於山，不似輕鷗肯複還。朱紱縱教金印換，青雲未勝白頭閑。
自河西歸山二首
作者：司空圖（唐）

一水悠悠一葉危，往來長恨阻歸期。鄉關不是無華表，自為多驚獨上遲。水闊風驚去路危，孤舟欲上更遲遲。鶴群長擾三珠樹，不借人間一隻騎。
王官二首
作者：司空圖（唐）

風荷似醉和花舞，沙鳥無情伴客閑。總是此中皆有恨，更堪微雨半遮山。荷塘煙罩小齋虛，景物皆宜入畫圖。盡日無人只高臥，一雙白鳥隔紗廚。
賀翰林侍郎二首
作者：司空圖（唐）

太白東歸鶴背吟，鏡湖空在酒船沈。今朝忽見銀臺事，早晚重徵入翰林。玉版徵書洞裡看，沈羲新拜侍郎官。文星喜氣連臺曜，聖主方知四海安。
寄王十四舍人
作者：司空圖（唐）

幾年汶上約同遊，擬為蓮峰別置樓。今日鳳凰池畔客，五千仞雪不回頭。
綸閣有感
作者：司空圖（唐）

風濤曾阻化鱗來，誰料蓬瀛路卻開。欲去遲遲還自笑，狂才應不是仙才。
贈泰州掾令狐克己
作者：徐鉉（唐）

念子才多命且奇，亂中拋擲少年時。深藏七澤衣如雪，孤芳自愛淩霜處，詠取文公白菊詩。
送荻栽與秀才朱觀
作者：徐鉉（唐）

羨子清吟處，茅齋面碧流。解憎蓮豔俗，唯欠荻花幽。鷺立低枝晚，風驚折葉秋。贈君須種取，不必樹忘憂。
使浙西先寄獻燕王侍中
作者：徐鉉（唐）

京江風靜喜乘流，極目遙瞻萬歲樓。喜氣蘢蔥甘露晚，欲問平臺門下吏，相君還許吐茵不。
常州驛中喜雨
作者：徐鉉（唐）

颯颯旱天雨，涼風一夕回。遠尋南畝去，細入驛亭來。蓑唱牛初牧，漁歌棹正開。盈庭頓無事，歸思酌金罍。
驛中七夕
作者：徐鉉（唐）

七夕雨初霽，行人正憶家。江天望河漢，水館折蓮花。獨坐涼何甚，微吟月易斜。今年不乞巧，鈍拙轉堪嗟。
贈浙西顧推官
作者：徐鉉（唐）

盛府賓寮八十餘，閉門高臥興無如。梁王苑裡相逢早，願君百歲猶強健，他日相尋隱士廬。
贈浙西妓亞仙
作者：徐鉉（唐）

翠黛嚬如怨，朱顏醉更春。佔將南國貌，惱殺別家人。粉汗沾巡盞，花鈿逐舞茵。明朝綺窗下，離恨兩殷勤。
回至瓜洲獻侍中
作者：徐鉉（唐）

紫微垣裡舊賓從，來向吳門謁府公。奉使謬持嚴助節，日暮瓜洲江北岸，兩行清淚滴西風。
邵伯埭下寄高郵陳郎中
作者：徐鉉（唐）

故人相別動經年，候館相逢倍慘然。顧我飲冰難輟棹，欲識酒醒魂斷處，謝公祠畔客亭前。
謫居舒州，累得韓高二舍人書，作此寄之
作者：徐鉉（唐）

三峰煙靄碧臨溪，中有騷人理釣絲。會友少於分袂日，珍重韓君與高子，殷勤書劄寄相思。
和張先輩見寄二首
作者：徐鉉（唐）

去國離群擲歲華，病容憔悴愧丹砂。溪連捨下衣長潤，故人書劄頻相慰，誰道西京道路賒。清時淪放在山州，邛竹紗巾處處遊。野日蒼茫悲鵩舍，兩首新詩千里道，感君情分獨知丘。
印秀才至舒州見尋，別後寄詩依韻和
作者：徐鉉（唐）

羈遊白社身雖屈，高步辭場道不卑。投分共為知我者，今日溪邊正相憶，雪晴山秀柳絲垂。
行園樹
作者：徐鉉（唐）

松節淩霜久，蓬根逐吹頻。群生各有性，桃李但爭春。
題雷公井
作者：徐鉉（唐）

掩靄愚公谷，蕭寥羽客家。俗人知處所，應為有桃花。
送彭秀才
作者：徐鉉（唐）

賈生去國已三年，短褐閑行皖水邊。盡日野雲生捨下，滿袖新詩好回去，莫隨騷客醉林泉。
移饒州別周使君
作者：徐鉉（唐）

正憐東道感賢侯，何幸南冠脫楚囚。睆伯臺前收別宴，更向鄱陽湖上去，青衫憔悴淚交流。
避難東歸，依韻和黃秀才見寄
作者：徐鉉（唐）

慼慼逢人問所之，東流相送向京畿。自甘逐客紉蘭佩，時危道喪無才術，空手徘徊不忍歸。
酬郭先輩
作者：徐鉉（唐）

太原郭夫子，行高文炳蔚。弱齡負世譽，一舉遊月窟。仙籍第三人，時人故稱屈。昔餘吏西省，傾蓋名籍籍。及我竄群舒，向風心鬱鬱。歸來暮江上，雲霧一披拂。雷雨不下施，猶作池中物。念君介然氣，感時思奮發。示我數篇文，與古爭馳突。彩褥粲英華，理深刮肌骨。古詩尤精奧，史論皆宏拔。舉此措諸民，何憂民不活。籲嗟吾道薄，與世長迂闊。顧我徒有心，數奇身正絀。論兵屬少年，經國須儒術。夫子無自輕，蒼生正愁疾。
和集賢鐘郎中
作者：徐鉉（唐）

石渠冊府神仙署，當用明朝第一人。腰下別懸新印綬，從此翻飛應更遠，遍尋三十六天春。
送劉山陽
作者：徐鉉（唐）

舊族知名士，朱衣宰楚城。所嗟吾道薄，豈是主恩輕。戰鼓何時息，儒冠獨自行。此心多感激，相送若為情。
題伏龜山北隅
作者：徐鉉（唐）

茲山信岑寂，陰崖積蒼翠。水石何必多，宛有千巖意。孰知近人境，旦暮含佳氣。池影搖輕風，林光澹新霽。支頤藉芳草，自足忘世事。未得歸去來，聊為宴居地。
送黃梅江明府
作者：徐鉉（唐）

封疆多難正經綸，臺閣如何不用君。江上又勞為小邑，一首新詩無限意，再三吟味向秋雲。
詠梅子真送郭先輩
作者：徐鉉（唐）

忠臣本愛君，仁人本愛民。寧知貴與賤，豈計名與身。梅生為一尉，獻疏來君門。君門深萬裡，金虎重千鈞。向永且不用，況複論子真。拂衣遂長往，高節邈無鄰。至今仙籍中，謂之梅真人。郭生負逸氣，百代繼遺塵。進退生自知，得喪吾不陳。斯民苟有幸，期子一朝伸。
和蕭郎中午日見寄
作者：徐鉉（唐）

細雨輕風采藥時，褰簾隱幾更何為。豈知澤畔紉蘭客，謝公制勝常閒暇，願接西州敵手棋。
送黃秀才姑孰辟命
作者：徐鉉（唐）

世亂離情苦，家貧色養難。水雲孤棹去，風雨暮春寒。幕府才方急，騷人淚未幹。何時王道泰，萬裡看鵬摶。
送王四十五歸東都
作者：徐鉉（唐）

海內兵方起，離筵淚易垂。憐君負米去，惜此落花時。想憶看來信，相寬指後期。殷勤手中柳，此是向南枝。
和太常蕭少卿近郊馬上偶吟
作者：徐鉉（唐）

田園經雨綠分畦，飛蓋閑行九裡堤。拂袖清風塵不起，怪得仙郎詩句好，斷霞殘照遠山西。
又和
作者：徐鉉（唐）

抱甕何人灌藥畦，金銜為爾駐平堤。村橋野店景無限，鳳城回望真堪畫，萬戶千門蔣嶠西。
拋球樂辭二首
作者：徐鉉（唐）

歌舞送飛球，金觥碧玉籌。管絃桃李月，簾幕鳳凰樓。一笑千場醉，浮生任白頭。灼灼傳花枝，紛紛度畫旗。不知紅燭下，照見綵球飛。借勢因期克，巫山暮雨歸。
離歌辭五首
作者：徐鉉（唐）

莫折紅芳樹，但知盡意看。狂風幸無意，那忍折教殘。朝日城南路，旌旗照綠蕪。使君何處去，桑下覓羅敷。事與年俱往，情將分共深。莫驚容鬢改，只是舊時心。暫別勞相送，佳期願莫違。朱顏不須老，留取待郎歸。拂匣收珠佩，回燈拭薄妝。莫嫌春夜短，匹似楚襄王。
夢遊三首
作者：徐鉉（唐）

魂夢悠揚不奈何，夜來還在故人家。香蒙蠟燭時時暗，天明又作人間別，洞口春深道路賒。繡幌銀屏杳靄間，若非魂夢到應難。窗前人靜偏宜夜，錦書若要知名字，滿縣花開不姓潘。南國佳人字玉兒，芙蓉雙臉遠山眉。仙郎有約長相憶，因思別後閑窗下，織得迴文幾首詩。
和蕭少卿見慶新居
作者：徐鉉（唐）

湘浦懷沙已不疑，京城賜第豈前期。鼓聲到晚知坊遠，新詩問我偏饒思，還念鷦鷯得一枝。
又和
作者：徐鉉（唐）

驚蓬偶駐知多幸，斷雁重聯愜素期。當戶小山如舊識，更喜良鄰有嘉樹，綠陰分得近南枝。
送勳道人之建安
作者：徐鉉（唐）

下國兵方起，君家義獨聞。若為輕世利，歸去臥溪雲。掛席沖嵐翠，攜筇破蘚紋。離情似霜葉，江上正紛紛。
送許郎中歙州判官兼黟縣
作者：徐鉉（唐）

嘗聞黟縣似桃源，況是優遊冠玳筵。遺愛非遙應臥理，大抵宦遊須自適，莫辭離別二三年。
送彭秀才南遊
作者：徐鉉（唐）

問君孤棹去何之，玉笥春風楚水西。山上斷雲分翠靄，他日時清更隨計，莫如劉阮洞中迷。
和明上人除夜見寄
作者：徐鉉（唐）

酌酒圍爐久，愁襟默自增。長年逢歲暮，多病見兵興。夜色開庭燎，寒威入硯冰。湯師無別念，吟坐一燈凝。
正初和鄂州邊郎中見寄
作者：徐鉉（唐）

潦倒含香客，淒涼賦鵩人。未能全捲舌，終擬學垂綸。故友暌離久，音書問訊頻。相思俱老大，又見一年新。
送劉司直出宰
作者：徐鉉（唐）

之子有雄文，風標秀不群。低飛從墨綬，逸志在青雲。柳色臨流動，春光到縣分。賢人多靜理，未爽醉醺醺。
送從兄赴臨川幕
作者：徐鉉（唐）

梁王籍寵就東藩，還召鄒枚坐兔園。今日好論天下事，唯有音書慰離別，一杯相送別無言。
送龔員外赴江州幕
作者：徐鉉（唐）

煩君更上築金臺，世難民勞藉俊才。自有聲名馳羽檄，莫忘故人離別恨，海潮回處寄書來。
送朱先輩尉廬陵
作者：徐鉉（唐）

我重朱夫子，依然見古人。成名無愧色，得祿及慈親。莫歎官資屈，寧論活計貧。平生心氣在，終任靜邊塵。
送鐘德林郎中學士赴東府詩：得酒
作者：徐鉉（唐）

酌此杯中物，茱萸滿把秋。今朝將送別，他日是忘憂。世亂方多事，年加易得愁。政成頻一醉，亦未減風流。
訴衷情
作者：韋莊（唐）

燭燼香殘簾半卷，夢初驚。花欲謝，深夜，月籠明。何處按歌聲，輕輕。舞衣塵暗生，負春情。碧沼紅芳煙雨靜，倚蘭橈。垂玉佩，交帶，嫋纖腰。鴛夢隔星橋，迢迢。越羅香暗銷，墜花翹。
天仙子
作者：韋莊（唐）

悵望前回夢裡期，看花不語苦尋思。露桃宮裡小腰枝，深夜歸來長酩酊，扶入流蘇猶未醒。醺醺酒氣麝蘭和，蟾彩霜華夜不分，天外鴻聲枕上聞。繡衾香冷懶重燻，夢覺雲屏依舊空，杜鵑聲咽隔簾櫳。玉郎薄倖去無蹤，金似衣裳玉似身，眼如秋水鬢如雲。霞裙月帔一群群，
江城子
作者：韋莊（唐）

恩重嬌多情易傷，漏更長，解鴛鴦。朱唇未動，髻鬟狼藉黛眉長，出蘭房，別檀郎。角聲嗚咽，
定西番
作者：韋莊（唐）

挑盡金燈紅燼，人灼灼，漏遲遲，未眠時。斜倚銀屏無語，閒愁上翠眉。悶殺梧桐殘雨，滴相思。芳草叢生縷結，花豔豔，雨濛濛，曉庭中。塞遠久無音問，愁銷鏡裡紅。紫燕黃鸝猶至，恨何窮。
思帝鄉
作者：韋莊（唐）

雲髻墜，鳳釵垂。髻墜釵垂無力，枕函欹。翡翠屏深月落，漏依依。說盡人間天上，兩心知。春日遊，杏花吹滿頭。陌上誰家年少，足風流。妾擬將身嫁與，一生休。縱被無情棄，不能羞。
上行杯
作者：韋莊（唐）

芳草灞陵春岸，柳煙深，滿樓弦管。一曲離聲腸寸斷。今日送君千萬，紅縷玉盤金鏤盞。須勸！珍重意，莫辭滿。白馬玉鞭金轡，少年郎，離別容易。迢遞去程千萬裡。惆悵異鄉雲水，滿酌一杯勸和淚。須愧！珍重意，莫辭醉。